CELEX: 31988R2219
Language: el
Date: 1988-07-19
Title: Κανονισμός (ΕΟΚ) αριθ. 2219/88 του Συμβουλίου της 19ης Ιουλίου 1988 για τον καθορισμό, για την περίοδο εμπορίας 1988/89, της τιμής στόχου των σπόρων σόγιας

Avis juridique important

|

31988R2219

Κανονισμός (ΕΟΚ) αριθ. 2219/88 του Συμβουλίου της 19ης Ιουλίου 1988 για τον καθορισμό, για την περίοδο εμπορίας 1988/89, της τιμής στόχου των σπόρων σόγιας  

Επίσημη Εφημερίδα αριθ. L 197 της 26/07/1988 σ. 0014 - 0014

ΚΑΝΟΝΙΣΜΟΣ ( ΕΟΚ ) αριθ . 2219/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για τον καθορισμό, για την περίοδο εμπορίας 1988/89, της τιμής στόχου των σπόρων σόγιας ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1,  τον κανονισμό ( ΕΟΚ ) αριθ . 1491/85 του Συμβουλίου της 23ης Μαΐου 1985 περί προβλέψεως ειδικών μέτρων για τους σπόρους σόγιας^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2217/88^(2 ), και ιδίως το άρθρο 1 παράγραφοι 1 και 3,  την πρόταση της Επιτροπής^(3 ),  τη γνώμη του Ευρωπαϊκού Κοινοβουλίου^(4 ),  τη γνώμη της Οικονομικής και Κοινωνικής Επιτροπής^(5 ),  Εκτιμώντας :  ότι, κατά τον ετήσιο καθορισμό της τιμής στόχου των σπόρων σόγιας, πρέπει να λαμβάνονται υπόψη τόσο οι στόχοι της κοινής γεωργικής πολιτικής όσο και η συνεισφορά που η Κοινότητα προτίθεται να παρέχει για την αρμονική ανάπτυξη του παγκόσμιου εμπορίου   ότι η κοινή γεωργική πολιτική έχει, ιδίως, ως στόχο να εξασφαλίζει στο γεωργικό πληθυσμό δίκαιο βιοτικό επίπεδο, να εγγυάται την ασφάλεια του εφοδιασμού και να εξασφαλίζει την παράδοση αγαθών σε λογικές τιμές στον καταναλωτή  ότι το άρθρο 1 παράγραφος 1 δεύτερο εδάφιο του κανονισμού ( ΕΟΚ ) αριθ . 1491/85 προβλέπει, ειδικότερα, ότι η τιμή αυτή πρέπει να καθορίζεται σε δίκαιο επίπεδο για τους παραγωγούς, λαμβάνοντας υπόψη τις ανάγκες εφοδιασμού της Κοινότητας  ότι πρέπει, εν  προκειμένω, να διατηρηθεί η σχέση ισορροπίας μεταξύ της τιμής αυτής και της τιμής των άλλων ελαιούχων σπόρων  ότι η εφαρμογή αυτών των κριτηρίων οδηγεί στον καθορισμό της τιμής στόχου στα επίπεδα που αναφέρονται κατωτέρω  ότι η τιμή στόχου πρέπει να καθορίζεται για ποιοτικό τύπο που πρέπει να προσδιορίζεται λαμβάνοντας υπόψη τη μέση ποιότητα των σπόρων που συγκομίζονται στην Κοινότητα  ότι η ορισθείσα ποιότητα για την περίοδο εμπορίας 1987/88 ανταποκρίνεται σ' αυτή την  απαίτηση και δύναται, κατά συνέπεια, να διατηρηθεί για την επόμενη περίοδο  ότι η εφαρμογή του άρθρου 68 της πράξης προσχώρησης οδήγησε, στην Ισπανία και στην Πορτογαλία, σε επίπεδο τιμών διαφορετικό από εκείνο των κοινών τιμών  ότι, κατ' εφαρμογή του άρθρου 70 παράγραφος 1 της πράξης προσχώρησης, πρέπει να γίνεται προσέγγιση  των ισπανικών τιμών στις κοινές τιμές, κάθε χρόνο, κατά την έναρξη της περιόδου εμπορίας  ότι τα κριτήρια που προβλέπονται για την προσέγγιση αυτή οδηγούν στον καθορισμό των ισπανικών τιμών στο επίπεδο που αναφέρεται κατωτέρω,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    ίΑρθρο 1 Για την περίοδο εμπορίας 1988/89, η τιμή στόχου των σπόρων σόγιας καθορίζεται :  α ) ^για την Ισπανία σε 44,35 ECU ανά 100 χιλιόγραμμα  β ) ^για τα άλλα κράτη μέλη σε 55,85 ECU ανά 100 χιλιόγραμμα .  ίΑρθρο 2 Η τιμή που αναφέρεται στο άρθρο 1 αφορά σπόρους :  - χύμα, ποιότητας υγιούς, ανόθευτης και σύμφωνης με τα συναλλακτικά ήθη,  και - με 2 % προσμείξεις και, για σπόρους ως έχουν, 14 % υγρασία και 18 % έλαιο .  Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Σεπτεμβρίου 1988 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 19 Ιουλίου 1988 .  Για το Συμβούλιο Ο Πρόεδρος Γ . ΠΟΤΤΑΚΗΣ ( 6 ) ΕΕ αριθ . L 151 της 10 . 6 . 1985, σ . 15 .  ( 7 ) Βλέπε σελίδα 11 της παρούσας Επίσημης Εφημερίδας .  ( 8 ) ΕΕ αριθ . C 139 της 30 . 5 . 1988, σ . 26 .  ( 9 ) ΕΕ αριθ . C 167 της 27 . 6 . 1988 .  ( 10 ) ΕΕ αριθ . C 175 της 4 . 7 . 1988, σ . 33 .